એવું નથી કે આ સહજભાવે થાય છે. હકીકતમાં એના માટે આકરા પ્રયાસ કરાય છે. કુદરતી આવેગોને દબાવી રાખવા માટે શરીર પર રીતસરના અત્યાચાર થાય છે. તેમ છતાં બ્રહ્મચર્યના પાલનને સૃષ્ટિ વિરુદ્ધનું કૃત્ય નથી ગણાતું. ઊલટું એનો મહિમા ગવાય છે. આવું કેમ? અને બીજી વાત કે જે હોમોસેક્સ્યુઅલ છે, એ પણ સૃષ્ટિનો જ એક ભાગ છે કે નહીં? આપણે સ્ત્રી તરીકે જન્મશું કે પુરુષ તરીકે એ કુદરત નક્કી કરે છે, તો પછી એક બાળકમાં હોમોસેક્સ્યુઅલ ટેન્ડન્સી હશે કે હેટરોસેક્સ્યુઅલ, એ પણ સૃષ્ટિ એટલે કે કુદરત જ નક્કી કરતી હશે ને? તો પછી એમને કઈ રીતે સૃષ્ટિથી વિરુદ્ધ ગણવા?